Pancreas
Pancreas (-atis, n.) (Graece πάγκρεας) sive pancreon sive calicreas sive calicreon sive callicreas sive corpus glandulosum seu caro glandulosa est membrum, accurate glandula in abdomine hominum ac animalium superiorum. Pancreas sucum pancreaticum effundit ("pancreas exocrineum"), qui multa enzyma (ut trypsinum, chymotrypsinum, carboxypeptidasis, lipases etc.) ad cibum concoquendum continet. In pancreate sunt etiam insulae pancreaticae sive insulae Langerhanenses (in honorem medici Germanici Pauli Langerhans, qui has insulas invenit), quae saccharo in sanguine abundante insulinam efferunt ("pancreas endocrineum") et in contrariis conditionibus glucagonem emittunt. Pars exocrineum cum digestione, pars endocrineum cum glycaemia et sacchari metabolismo coniuncta est.